****

**OBČINA KIDRIČEVO**

Občinski svet

Kopališka ul. 14

2325 Kidričevo

Odgovori na podana vprašanja članov občinskega sveta na 18. redni seji.

**Gospod Slavko Krajnc**

Vprašal je, ali imamo v občini oziroma kraju ali v prostorih bivše občine prostor, kjer se lahko društva in klubi sestajajo in uresničujejo svoje zahteve oziroma imajo prostor za delovanje.

**Odgovor:** Za sestanke je na voljo stara sejna soba na naslovu Ul. Borisa Kraigherja 25. Prav tako so tudi v drugih krajih na voljo občinski prostori za sestanke.

Pri hišni št. 55b v Lovrencu je pokrov kanalizacije zelo nizki in je prišlo do posedanja. Predlaga, da apelira pri izvajanju kanalizacije. Cesta od kapele v Njivercah do križišča ob šikolski cesti prihaja do posedanja. Razmisliti bo potrebno o obnovi ceste v Lovrencu od hišne številke 61 do 129 saj se cesta poseda.

**Odgovor:** Napake, ki so posledica gradnje kanalizacije, pričnemo sanirat v mesecu aprilu. Omenjena trasa v Lovrencu v letošnjem letu ni v planu sanacije.

Vprašal je ali imamo v občini Kidričevo sklad, če oseba ne more poravnati obveznosti in prosi za pomoč.

**Odgovor:** Občani lahko koristijo enkratno denarno pomoč. Vlogo lahko pridobijo na spletni strani ali v času uradni ur.

**Gospod Branko Valentan** je pohvalil delavce glede ureditve banki. Te so uredili tako, kot te morajo biti urejene. Tudi ceste v zimskem času so bile dobro splužene. Predlagal je, da bi bila prioriteta pluženja pred javnimi ustanovami. Vprašal je tudi, ali je bil poslan dopis na direkcijo s strani Sveta za preventivo in vzgojo v cestnem prometu glede prometne signalizacije na Lovrenški cesti.

**Odgovor**: Dopis je bil poslan, odgovora še nismo prejeli.

**Gospod Milan Strmšek** je predlagal, da bi izvedli javno razpravo glede problematiki izseljevanja občanov iz Občine Kidričevo.

Ministrstvo za kmetijstvo je objavilo javni razpis za namakanje. Vprašal je ali imamo kaj pripravljeno dokumentacijo oziroma ali bomo v namakanje šli ali ne.

**Odgovor:** Na občini nismo uspeli pridobit dovolj soglasij za izgradnjo javnega namakalnega sistema, tako se trenutno ne izvajajo aktivnosti oz. pripravlja dokumentacija. Problematika izseljevanja bo obravnavana predvidoma na naslednji občinski seji.

**Gospod Danilo Lendero** je glede pluženja opozoril, da je bila cesta mimo farm v katastrofalnem stanju. Cesta je bila slabo splužena. Veliko vozil je šlo v jarek. Vprašal je tudi glede krožišča.

**Odgovor:** Dela na krožišču potekajo nemoteno.

Občinska uprava